# Prosessbeskrivelse – Registrering av publikasjoner i Cristin

## Hovedmål

Prosessen skal sikre at alle relevante publikasjoner knyttet til NHH så raskt som mulig blir registrert i Cristin for å kunne få så gode styrings- og rapportdata som mulig.

### Beskrivelse

Prosessen omfatter registrering av alle aktuelle publikasjoner og formidlingsaktiviteter i Cristin.

### Omfang

Publikasjoner og aktiviteter av følgende type er omfattet av rutinen hvis minst en av forfatterne har oppgitt NHH som arbeidssted i selve publikasjonen eller påmeldingen:

* Tidsskriftpublikasjon
Alle former for tidsskriftpublikasjoner av en viss faglig tyngde skal inkluderes. Fagfellevurdering er ikke et krav
* Konferansebidrag og faglig presentasjon
Også deltakelse i ”poster sessions” skal inkluderes. Populærvitenskapelige foredrag med faglig kvalitet og interesse skal også registreres.
* Bok
Alle former for bokpublikasjoner skal registreres. Tilkjenning av publiseringspoeng er ikke et krav. Redaktørrolle i antologi skal registreres.
* Rapport/avhandling
Inkluderer rapporter der forfatter har tydelig NHH-tilknytning. Doktorgradsavhendlinger skal registreres.
* Del av bok/rapport
Omfatter også deler av populærvitenskapelige publikasjoner. Publiseringspoeng er ikke et krav.

Andre typer publikasjoner eller formidlingsaktiviteter kan registreres etter eget ønske.

Alle eventuelle medforfattere skal registreres, og registreringen skal skje snarest mulig etter at publiseringen har funnet sted, senest innen siste virkedag i publiseringsmåneden.

### Gyldighet

Prosessen er gjeldende fra 01.08.2011

### Godkjent

Prosessen er godkjent av Forskningskoordinator den 01.07.2011

### Ansvarlig

Den enkelte ansatte er ansvarlig for gjennomføring av prosessen.

## Endring

Opprettet 03.06.2011 av Fredrik Kavli
Endret 10.06.2011 av Fredrik Kavli – Godkjenningsmyndighet endret. Rutine for forslag av nivå1-kanaler er lagt til.
Endret 20.06.11 av Fredrik Kavli – lagt til ny aktivitetskategori, samt endret prosessbeskrivelse.
Endret 24.06.2011 av Fredrik Kavli
Endret 14.08.2011 av Fredrik Kavli – oppdatert flytdiagram

## Relaterte prosesser

Kontrollering og rapportering av publikasjoner i Cristin
Overføring av persondata til Cristin

## Rollebeskrivelser

Den enkelte forfatter har til enhver tid ansvar for at egne publikasjoner kategorisert i denne prosessens omfang, blir registrert i Cristin etter beste evne. Når en ny publikasjon foreligger skal forfatter innen rimelig tid sjekke om publikasjonen foreligger i Cristin, og kontrollere eventuelle opplysninger. Manglende publikasjoner skal registreres med alle medforfattere og deres institusjonstilhørighet. Den enkelte forfatter skal sørge for at publikasjonskanaler som ikke er registrert som vitenskapelig i Cristin, men som av faglige grunner burde være registrert som dette, foreslås som ny nivå1-kanal.

Instituttstyrer har ansvar for å kontrollere at alle aktuelle publikasjoner er blitt registrert i Cristin etter tilbakemelding fra institusjonell superbruker, snarest etter siste virkedag i måneden.

## Myndighetskrav

”Vekt på forskning” - <http://www.uhr.no/documents/Vekt_p__forskning__sluttrapport.pdf>
”Cristin brukerdokumentasjon versjon 1” - <http://www.cristin.no/cristin/brukerstotte/dokumentasjon/brukerdokumentasjon/cristin_brukerdokumentasjon_v1.pdf>
”Prosedyrer for forslag til registeret” - <http://dbh.nsd.uib.no/dokumentasjon/publisering/side_prosedyrer.action;jsessionid=FCC6F11FD410D06AE573B1A69BBBD2C5>

## Rutinebeskrivelsen

